سوریه نینگ شمالیده گی زیتون ناوده سی عملیاتی منطقه سیده بولووچی ترور تشکیلاتی پ.ک.ک/وای پی جی اعضاسی 14 نفر ترورچی یوق قیلیندی.
تورکیه جمهوریتی ملی مدافعه وزیرلیگی, سوریه نینگ شمالیده ترورچی لرنینگ هجوم اویوشتیریش تشبثی نینگ جوابسیز قالمه گن لیگی نی بیلدیردی.
وزیرلیک تامانیدن بیریلگن بیاناتده, زیتون ناوده سی عملیاتی منطقه سیده بیر حربی مرکز گه اوق اوزگن ترور تشکیلاتی پ.ک.ک/وای پی جی اعضاسی 14 نفر ترورچی نینگ یوق قیلینگن لیگی بیلدیریلدی.
عینی دمده تورکیه نینگ شیرناق ولایتیده هم اره ن محاصره- 27 عملیاتی دایره سیده اوشلنگن ترورچی سانی نینگ هم 2 نفر گه ییتگن لیگی معلوم قیلیندی.
ایچکی ایش لر وزیری سلیمان سویلو, شیرناق ولایتی نینگ سیلوپی تومنی ده بیر ترورچی نینگ اوشلنگن لیگی نی بیلدیردی.
سویلو, تویتر آرقه لی بیرگن بیاناتیده, "اویه لری دن باش لری نی چیقارگچ, قهرمان فرزند لری میز اوشلب آله دی لر" دییه قید ایتدی.
سیلوپی تومنی ده, بیر ترورچی نینگ خوفسیزلیک کوچ لری تامانیدن اوشلنگن لیگی نی معلوم قیلگن سویلو, خوفسیزلیک کوچ لری گه تبریک بیلدیردی.
عینی دمده بوگون ایرته لب ایچکی ایش لر وزیرلیگی تامانیدن بیریلگن بیاناتده, خوددی شوو منطقه نینگ اوزیده اوشلنگن ترورچی لر سانی نینگ 2 نفر گه ییتگن لیگی بیلدیریلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
